Anders Buen
Store norske leksikon,Historie,Norsk og nordisk historie,Norges historie,Norges historie fra 1884 til 1940
Anders Buen var en norsk journalist og politiker for Arbeiderpartiet og Norges Socialdemokratiske Arbeiderparti.
Buen var utdannet som typograf, men gikk over i journalistikken. Han var redaktør av Social-Demokraten fra 1900 til 1903, da han på grunn av en konflikt innenfor Arbeiderpartiets ledelse måtte trekke seg tilbake fra hovedorganet og ble i stedet redaktør for Ny Tid i Trondheim.Under partisplittelsen i Arbeiderpartiet i 1921 redigerte Buen Trøndelag Socialdemokrat fra 1921 til 1927. Da bladet ved partisamlingen i 1927 gikk opp i Arbeider-avisen, ble han medarbeider der.Buen var stortingsrepresentant fra Trondheim i årene 1906–1921, og stortingspresident i perioden 1919–1921. Han var Arbeiderpartiets parlamentariske fører fra 1915 til splittelsen 1921, da han ble fører for stortingsgruppen til Norges Socialdemokratiske parti. Under kampene innenfor arbeiderbevegelsen før splittelsen tok Buen skarpt til orde mot den radikale fløyen, som ble ledet av Martin Tranmæl. Buen var en typisk «gammelsosialist», en reformistisk pragmatiker. Han støttet Gunnar Knudsens regjering mot Høyre, inntil partiflertallet brøt med denne linjen.Erindringer utkom i 1934. Les mer i Store norske leksikon Anders Buen i Norsk biografisk leksikon Arbeiderbevegelsen